Ericu950/Stoicheia-meter-silver huggingface dataset:
καὶ μήν , ἀδελφοί , κατὰ τοῦ μὴ νηστεύοντος κρίσις οὐχ ὥρισται , κατὰ δὲ τοῦ ἀδικοῦντος τιμωρίαν ἠπείλησεν .
τὰ ἀνεύθυνα φεύγομεν καὶ τὰ ὑπόδικα οὐ φεύγομεν ;
ἀγαθὸν ἡ ἐλεημοσύνη 0 ·
τῇ μὲν γὰρ ὄψει σκορπιζομένη , τῇ δὲ ἀληθείᾳ συνάγει .
ὥσπερ γὰρ γεωργὸς τῇ γῇ δανείζει , ἀφ ἧς ἐκδέχεται τὰ σπέρματα , οὕτως ἡ ἐλεημοσύνη δοκεῖ μὲν ἄλλοις δίδοσθαι , τῇ δὲ ἀληθείᾳ τῷ δεδωκότι ταμιεύεται .
ἐσκόρπισε γάρ φησιν ὁ Δαυίδ , ἔδωκε τοῖς πένησιν ·
Οὕτω νηστεύσωμεν , οὕτω προσκυνήσωμεν , οὕτω πιστεύσωμεν , τὸν πατέρα δοξάζοντες , τὸν υἱὸν ὑμνοῦντες , τὸ πνεῦμα τὸ ἅγιον προσκυνοῦντες , ὅτι αὐτῷ ἡ δόξα εἰς τοὺς αἰῶνας .
πολλὰ μὲν καὶ μεγάλα τὰ παρὰ τοῦ φιλανθρώπου θεοῦ πρώτη δὲ αὐτοῦ καὶ μεγίστη πασῶν δωρεῶν ἡ τῶν γραφῶν διδασκαλία 0 .
ἥλιος μὲν γὰρ καὶ σελήνη καὶ πᾶς ὁ τῶν ἄστρων χορὸς καὶ ποταμοὶ καὶ πηγαὶ καὶ λίμναι πρὸς τὴν τῶν σωμάτων θεραπείαν γεγένηται .
Αἱ δὲ ἅγιαι γραφαὶ πρὸς τὴν τῶν ψυχῶν διόρθωσιν ἐδόθησαν ·
ὅσῳ δὲ σωμάτων ἀνωτέρα ψυχή , τοσούτῳ τῶν ἄλλων δωρεῶν ἀνωτέρα ἡ τῶν θείων γραφῶν 0 1 .
ἐρευνᾶτε τὰς γραφάς , ἐν αἷς δοκεῖτε ζωὴν αἰώνιον ἔχειν .
ἐρευνήσωμεν τοίνυν τοὺς θησαυροὺς τῶν γραφῶν καὶ τῆς ἐπαγγελίας ἁψώμεθα καὶ τοῦ ἀνθρώπου τὴν δημιουργίαν κατὰ δύναμιν ἐξειπεῖν ἐπιχειρήσωμεν .
μηδεὶς δὲ πάλιν μεμφέσθω τοῖς μετὰ ἀκριβείας ζητουμένοις .
ἴδιον γὰρ τῶν φλυαρεῖν ἐπιχειρούντων τὸ μέμφεσθαι ταῖς τοῦ θεοῦ διατάξεσι καὶ ἐγκαλεῖν τοῖς μετὰ ἀκριβείας λεγομένοις 0 .
ἤκουσά τινων ἐγκαλούντων , ὅτι τίς χρεία ἦν εἰπεῖν περὶ πυρὸς καὶ ὕδατος , ὅτι τρίζει τὸ πῦρ ὕδατος ἐπιβαλλομένου ;
ἡμεῖς , φησί , φυσιολογίαν οὐ θέλομεν μανθάνειν , ἀλλὰ θεολογίαν .
δεῖ δὲ εἰδέναι , ὅτι ταῦτα τὰ ῥήματα ἀργῶν ἐστι καὶ ῥᾳθύμων .
μετὰ γὰρ τὴν θεολογίαν ἡ φυσιολογία κρηπῖδα παρέχει τῇ εὐσεβείᾳ .
Εἰ δὲ ἐκβάλλουσι φυσιολογίαν , ἐγκαλείσθωσαν τοῖς προφήταις , μεμφέσθωσαν τοῖς ἀποστόλοις .
Οὐ πᾶσα σὰρξ ἡ αὐτὴ σάρξ , ἀλλ ἄλλη μὲν σὰρξ ἀνθρώπων , ἄλλη δὲ σὰρξ κτηνῶν , ἄλλη δὲ ἰχθύων , ἄλλη δὲ πετεινῶν , καὶ σώματα ἐπουράνια καὶ σώματα ἐπίγεια 0 1 2 .
τοσαῦτα εἰ τύχοι , γένη φωνῶν ἐστιν ἐν κόσμῳ καὶ οὐδὲν ἄφωνόν ἐστι ;
καὶ γὰρ ἐὰν ἄδηλον φωνὴν σάλπιγξ δῷ , τίς παρασκευάζεται εἰς πόλεμον ;
Εἴτε αὐλός , εἴ τε κιθάρα , ἐὰν διαστολὴν τοῖς φθόγγοις μὴ δῷ , πῶς γνωσθήσεται τὸ αὐλούμενον ἢ τὸ κιθαριζόμενον 0 1 2 ;
τί κοινὸν εἶχεν ἡ Παύλου γλῶσσα πρὸς αὐλὸν καὶ κιθάραν ;
ἀλλὰ φυσιολογεῖ ἀπὸ τῶν φαινομένων , ἵνα παραστήσῃ τὰ νοούμενα .
σθένος λέοντος , φωνὴ λεαίνης , γαυρίαμα δρακόντων ἐσβέσθη .
μυρμηκολέων ὤλετο παρὰ τὸ μὴ ἔχειν βοράν .
νεοσσοὶ δὲ γυπῶν τὰ ὑψηλὰ πέτονται .
ὃν τρόπον ἐὰν λάβῃ λέων καὶ ἁρπάσῃ καὶ βοήσῃ ἐπὶ τῇ θήρᾳ καὶ πλησθῇ τὰ ὄρη τῆς φωνῆς αὐτοῦ 0 ;
ὁμοία ἐστὶν ἡ βασιλεία τῶν οὐρανῶν κόκκῳ σινήπεως , ὃ μικρότερον μὲν ἔστι τῶν ἄλλων σπερμάτων ·
αὐξηθὲν δέ , μεῖζον πάντων γίνεται τῶν λαχάνων ·
ὁμοία ἐστὶν ἡ βασιλεία τῶν οὐρανῶν , ὡς ἐὰν ἄνθρωπος βάλῃ τὸν σπόρον αὐτοῦ καὶ βλαστάνῃ καὶ μηκύνηται , ὡς οὐκ οἶδεν αὐτός ·
αὐτομάτη γὰρ ἡ γῆ βλαστάνει , πρῶτον χόρτον , εἶτα στάχυν , εἶτα σῖτον πληροῖ ἐν τῷ στάχυι .
ἐὰν γένηταί φησιν ὁ οὐρανὸς ὀψίας πυρρός , λέγετε εὐδία , πυρράζει γὰρ ὁ οὐρανός ·
καὶ ὑπὸ τὸν ὄρθρον σήμερον χειμών , πυρράζει γὰρ στυγνάζων ὁ οὐρανός 0 .
τίς οὖν χρεία τούτων 0 ;
ταῦτα λέγω διὰ τοὺς ἀπαιδεύτως ἐγκαλεῖν ἐπιχειροῦντας .
περὶ θεοῦ κινεῖται λόγος καὶ φεύγεις τὴν ἀκριβῇ τῶν δογμάτων ἀκρόασιν ;
ἐπεὶ τοίνυν πρόκειται θεοῦ χάριτι εἰς τὴν τοῦ ἀνθρώπου δημιουργίαν εἰπεῖν , οὐ κατ ἀξίαν τοῦ πράγματος , ἀλλὰ κατὰ δύναμιν τὴν ἡμετέραν , ἀναγκαίως εἰς τὴν ὑπόθεσιν καθήξωμεν .
ἐκεκόσμητο ὁ οὐρανός , ἐστεφάνωτο τοῖς καρποῖς ἡ γῆ , διώριστο τὰ τῆς θαλάσσης ὕδατα , ἐβλάστησε βλαστήματα , προῆλθε τὰ ἄλογα ζῷα , ἐπεπλήρωτο ἡ οἰκουμένη , ἐκεκόσμητο ὁ οἶκος ·
ἔλειπεν ὁ οἰκοδεσπότης πάντων τῶν γενομένων .
Εἶπεν ὁ θεὸς ποιήσωμεν ἄνθρωπον κατ εἰκόνα ἡμετέραν καὶ ὁμοίωσιν .
ἐδείχθη τῇ προτεραίᾳ τίς ἡ δύναμις τοῦ ποιήσωμεν , τίνος ὁ λόγος καὶ πρὸς τίνα ὁ λόγος , τίς ὁ σύμβουλος καὶ τίνος ἡ κοινὴ σκέψις 0 1 2 .
ἀλλ ἐπειδὴ ἀπὸ τῶν γραφῶν παρεστήσαμεν σύμβουλον τῆς ἀρχαίας βουλῆς τὸν υἱόν , ἐσιωπήσαμεν δὲ τοῦ ἁγίου πνεύματος τὴν δόξαν , ἵνα μὴ ἀφορμὰς δέχωνται παρ ἡμῶν ὑγιαινόντων οἱ νοσοῦντες , ἀναγκαῖον εἰδέναι , ὅτι μία δόξα , μία γνώμη , εἷς λόγος ἐνεργῶν τοῦ πατρὸς καὶ τοῦ υἱοῦ καὶ τοῦ ἁγίου πνεύματος 0 1 .
Εἴρηται ἐνταῦθα σύμβουλος ὁ υἱός .
ἀλλαχοῦ εἴρηται , ὅτι τὴν γνῶσιν τοῦ θεοῦ οὐδεὶς οἶδεν , εἰ μὴ τὸ πνεῦμα τὸ ἅγιον 0 .
οὐδεὶς οἶδε τῶν ἀνθρώπων τὰ τοῦ ἀνθρώπου , εἰ μὴ τὸ πνεῦμα τοῦ ἀνθρώπου τὸ ἐν αὐτῷ 0 ·
οὕτω καὶ τὰ τοῦ θεοῦ οὐδεὶς οἶδεν , εἰ μὴ τὸ πνεῦμα τοῦ θεοῦ 0 .
Εἰ τὸ ἐν σοὶ πνεῦμα ἀλλότριον τῆς σῆς οὐσίας , καὶ τὸ ἐν τῷ θεῷ πνεῦμα ἀλλότριον τῆς τοῦ θεοῦ οὐσίας 0 1 .
βούλεταί τι πατήρ ;
ἡ αὐτὴ βουλὴ καὶ υἱοῦ καὶ ἁγίου πνεύματος 0 .
βούλεταί τι υἱός ;
ἡ αὐτὴ βουλὴ πατρὸς καὶ πνεύματος 0 .
βούλεταί τι πνεῦμα ;
ἡ αὐτὴ βουλὴ πατρὸς καὶ υἱοῦ 0 .
ἐγείρει ὁ πατὴρ τοὺς νεκρούς ;
ἐγείρει καὶ ὁ υἱός .
ὥσπερ γὰρ ὁ πατὴρ ἐγείρει τοὺς νεκροὺς καὶ ζωοποιεῖ , οὕτω καὶ ὁ υἱὸς οὓς θέλει ζωοποιεῖ .
ἰδοὺ ἡ βουλὴ συνηγμένη 0 .
ποῦ οὖν ἡ βουλὴ τοῦ πνεύματος 0 ;
ταῦτα δὲ πάντα ἐνεργεῖ τὸ ἓν καὶ τὸ αὐτὸ πνεῦμα , διαιροῦν ἰδίᾳ ἑκάστῳ καθὼς βού λεται .
μία βασιλεία πατρός , υἱοῦ καὶ ἁγίου πνεύματος 0 .
μέμφεται δὲ ὁ θεὸς καὶ τῆς ἄνευ γνώμης θεοῦ πειρωμένοις τι ποιεῖν .
Οὐαὶ , τέκνα ἀποστάται , λέγει κύριος 0 .
ἐποιήσατε βουλήν , οὐ δι ἐμοῦ , καὶ συνθήκας , οὐ διὰ τοῦ πνεύματός μου .
τρανῶς παριστῶν τὴν ἁγίαν τριάδα Ἰσχυέτωσαν αἱ χεῖρες Ζοροβάβελ , λέγει κύριος , καὶ ἰσχυέτωσαν αἱ χεῖρες Ἰωσεδὲκ τοῦ ἱερέως καὶ αἱ χεῖρες τοῦ λαοῦ , διότι ἐγὼ μεθ ὑμῶν εἰμι , λέγει κύριος , καὶ ὁ λόγος μου ὁ ἀγαθός 0 ·
καὶ τὸ πνεῦμά μου ἐν μέσῳ ὑμῶν 0 .
ἄλλως τέ , ἀδελφοί , ἡ ἀναγέννησις ἡμῶν μαρτυρεῖ τῇ δημιουργίᾳ .
Εἰ μὴ ἐκοινώνησε πατρὶ καὶ υἱῷ τὸ πνεῦμα εἰς τὴν δημιουργίαν , οὐκ ἂν ἐκοινώνησεν εἰς τὴν ἀναγέννησιν .
πῶς βαπτιζόμεθα ;
ἐν ὀνόματι πατρὸς καὶ υἱοῦ καὶ ἁγίου πνεύματος .
ποία μείζων ἡ γέννησις ἢ τῆς δημιουργίας ἢ τῆς μυσταγωγίας 0 1 ;
ἐκεῖ ἀρχὴ ζωῆς εἰς θάνατον , ὧδε ἀρχὴ θανάτου εἰς ζωήν 0 1 .
πῶς τοίνυν ἐνδέχεται ἐπὶ μὲν τοῦ μείζονος κοινωνὸν εἶναι πατρὸς καὶ υἱοῦ τὸ ἅγιον πνεῦμα , ἐπὶ δὲ τῆς σωματικῆς δημιουργίας ἀποσχοινίζεσθαι τῆς κοινῆς ἀξίας ;
Οὐκ ἂν ἐκτίσθημεν , εἰ μὴ ὑπὸ τοῦ ἁγίου πνεύματος ἐμορφώθημεν .
καὶ ἐπειδὴ ἐν τῇ πρώτῃ κτίσει κοινωνόν ἐστι πατρὸς καὶ υἱοῦ , ὁμοίως καὶ ἐν τῷ βαπτίσματι κοινωνὸν καὶ συνεργόν 0 .
πάλιν ἐν τῇ ἀναστάσει οὐχ οἷόν τε ἡμᾶς ἄλλως ἀναστῆναι , εἰ μὴ πατρὸς θέλοντος καὶ υἱοῦ συνεργοῦντος καὶ ἁγίου πνεύματος ἐνδυναμοῦντος 0 .
ἄκουε τοῦ κυρίου λέγοντος .
καλῶς εἶπον τοῦ κυρίου .
Εἰ γὰρ καὶ Παύλου ἐστὶ φωνή , ἀλλὰ τοῦ κυρίου ἐστὶ φωνή .
Εἰ δοκιμὴν ζητεῖτε λαβεῖν τοῦ ἐν ἐμοὶ λαλοῦντος Χριστοῦ 0 .
ὑμεῖς δὲ οὐκ ἐστὲ ἐν σαρκί , ἀλλ ἐν πνεύματι , εἴπερ πνεῦμα θεοῦ οἰκεῖ ἐν ὑμῖν .
Εἰ δέ τις πνεῦμα θεοῦ οὐκ ἔχει , οὗτος οὐκ ἔστιν αὐτοῦ .
Εἰ δὲ Χριστὸς ἐν ὑμῖν , τὸ μὲν σῶμα νεκρὸν δι ἁμαρτίαν , τὸ δὲ πνεῦμα ζωὴ διὰ δικαιοσύνην 0 1 .
Εἰ δὲ τὸ πνεῦμα τοῦ ἐγείραντος τὸν Χριστὸν οἰκεῖ ἐν ὑμῖν , ὁ ἐγείρας τὸν Χριστὸν ἐκ νεκρῶν ζωοποιήσει καὶ τὰ θνητὰ σώματα ὑμῶν , διὰ τὸ ἐνοικοῦν αὐτοῦ πνεῦμα ἐν ὑμῖν .
ἐκτὸς πατρὸς καὶ υἱοῦ καὶ πνεύματος ἁγίου οὐχ ἡ πρώτη κτίσις , οὐχ ἡ δευτέρα γέννησις , οὐχ ἡ τελευταία ἀνάστασις 0 1 .
ἐνταῦθα λοιπὸν προησφαλισάμην τοὺς μεμφομένους .
ἡ τοῦ ἀνθρώπου προσηγορία τῇ Ἑβραΐδι φωνῇ πῦρ ἑρμηνεύεται .
ὁ μὲν γνησίως ἀκούων , ὡς φίλος καὶ σύντροφος ὢν τῆς ἀληθείας , σώζεται , ὁ δὲ ἐχθρῶς ἔχων τὰς ἀκοὰς οὐ ζητεῖ τί ὠφεληθῇ , ἀλλὰ τίνος ἐπιλάβηται , οὐ ζητεῖ τί κερδάνῃ , ἀλλὰ τί μέμψηται .
ὁ ἄνθρωπος τῇ Ἑβραΐδι διαλέκτῳ πῦρ λέγεται .
τοῦτο τὸ ὄνομα οὐκ ἐδόθη τῷ Ἀδὰμ ἀργῶς ·
ἀλλὰ τέσσαρά ἐστι στοιχεῖα ἐν τῷ κόσμῳ  Πάλιν φυσιολογῶ , κ ἂν μὴ θέλωσιν .
γῆ , ὕδωρ , ἀήρ , πῦρ 0 .
τῶν ἄλλων στοιχείων ἕκαστον ὡς ἔστι μένει .
ἐὰν λάβῃς βῶλον γῆς , προσθεῖναι αὐτῷ ἀπὸ τοῦ κατεχομένου οὐ δύνῃ ·
ἂν οὖν λάβῃς βῶλον γῆς , ὅ ἐστι μένει .
ὕδωρ πάλιν ἐὰν λάβῃς μέτρῳ τινί , μένει τὸ αὐτὸ ὕδωρ , προσθήκην οὐ λαμβάνει .
ἀέρος ἐὰν πληρώσης ἀσκόν , ἄλλον ἀσκὸν πληρῶσαι οὐ δύναται ἀπ ἐκείνου .
τὸ δὲ πῦρ οὐ μένει οἷον ἐστι .
μικρὸς ἅπτεται λύχνος καὶ μυρίας ἐξ αὐτοῦ ἀνάπτεις λαμπάδας , κάμινον ὅλην , φλόγα πολλήν , καὶ οὐ μένει ἐν τῇ ἰδίᾳ ὄψει , ἀλλ ὅσην ἂν λάβῃ τὴν ὕλην πλεονάζει τὸ πῦρ .
ἐπεὶ οὖν προῄδει θεός , ὅτι ἀπὸ ἑνὸς ἀνθρωπείου σώματος πληροῦται τῆς οἰκουμένης τὰ πέρατα  εἷς λύχνος τοσαύτας ἐξάπτει λαμπάδας , καὶ δύσις καὶ ἀνατολὴ καὶ ἄρκτος καὶ μεσημβρία  , ἔθηκεν ὄνομα ἄξιον τοῦ πράγματος .
διὰ τοῦτο καὶ αὐτὸ τοῦ Ἀδὰμ τὸ ὄνομα ἀρραβὼν ἦν τῆς οἰκουμένης .
ἐπειδὴ γὰρ ἔμελλε τὰ τέσσαρα κλίματα ἐξ αὐτοῦ πληροῦσθαι , τίθησι τὸ ὄνομα τοῦ Ἀδάμ ·
ἄλφα ἀνατολή , δέλτα δύσις , ἄλφα ἄρκτος , μῦ μεσημβρία 0 .
καὶ τὸ ὄνομα καὶ τὰ γράμματα μαρτυρεῖ τῷ ἀνθρώπῳ μέλλοντι πληροῦν τὴν οἰκουμένην .
καλεῖται τοίνυν τῇ Ἑβραΐδι φωνῇ πῦρ .
ἐπεὶ τοίνυν πῦρ ἔχει τὴν προσηγορίαν , οὐκ ὀκνεῖ ἡ γραφὴ καὶ τοὺς ἀγγέλους ἀνθρώπους καλεῖν .
ὅτε γὰρ ἦλθον αἱ περὶ Μαρίαν εἰς τὸ μνῆμα , Ἰδοὺ παρέστησαν αὐταῖς δύο ἄνδρες .
ἦσαν δὲ ἄγγελοι .
καὶ ἄγγελοι δὲ καλοῦνται πῦρ ·
καλεῖ αὐτοὺς ἄνδρας , ἐπειδὴ κοινὴν ἔχουσι τὴν ἔννοιαν τοῦ ἀνθρώπου .
καὶ τί θαυμάζεις ;
Αὐτὸς ὁ θεὸς καλεῖται πῦρ , καλεῖται ἄνθρωπος .
λέγει ὁ σωτὴρ περὶ τοῦ ἰδίου πατρός ·
ἄνθρωπός τις ἦν οἰκοδεσπότης , ὃς ἐφύτευσεν ἄμπελον .
καὶ ἀπέστειλε τοὺς δούλους αὐτοῦ καὶ ἀπεκτάνθησαν οἱ δοῦλοι .
καὶ ἵνα συντέμω 0 ·
καὶ εἶπεν ὁ ἄνθρωπος ἐκεῖνος ·
ἔτι ἕνα υἱὸν ἔχω ·
ἀποστελῶ αὐτόν , μήποτε ἐντραπῶσι .
τί βούλεται ἄνθρωπος περὶ τὸ ὄνομα τὸ θεῖον ;
Οὐ γὰρ εἶπε παραβολήν .
Οὐκ εἶπεν ὁμοία ἐστίν , ἀλλ  ἄνθρωπός τις ἦν .
ὁ θεὸς ἡμῶν πῦρ καταναλίσκον 0 .
λαμβάνει τοίνυν ὄνομα ἄξιον τοῦ πράγματος .
ἐπειδὴ τὸ πῦρ , ὡς ἔφθην εἰπών , ἀπὸ μικροῦ μέγα γίνεται καὶ ἄνθρωπος ἀπὸ ὀλίγου τὰ πέρατα τῆς οἰκουμένης ἐπλήρωσεν , ἐκλήθη ὁ ἄνθρωπος πῦρ .
τοῦτο διὰ τὸ ποιήσωμεν τὸν ἄνθρωπον 0 ·
τῇ γὰρ Ἑβραίᾳ ποιήσωμεν πῦρ .
ποιήσωμεν ἄνθρωπον κατ εἰκόνα ἡμετέραν .
πολλοὶ ἐνόμισαν τῶν εὐήθων καὶ τῶν τὰς ψυχὰς ἀπαιδεύτων , ὅτι κατ εἰκόνα θεοῦ ὁ ἄνθρωπος , ὡς τοῦ θεοῦ ῥῖνας ἔχοντος ἢ ὀφθαλμοὺς τοιούτους ἢ ὦτα τοιαῦτα ἢ στόμα τοιοῦτον 0 1 .
ἐσφαλμένη δὲ καὶ ἄτοπος αὕτη ἡ διάνοια 0 .
καὶ ἔστιν αἵρεσις ἕως σήμερον ἀνθρωπομόρφου λέγουσα τὸ θεῖον .
ἐπειδὴ γὰρ ἤκουσαν οἱ ὀφθαλμοὶ κυρίου καὶ τὰ ὦτα κυρίου καὶ ὠσφράνθη κύριος καὶ τὸ στόμα κυρίου ἐλάλησεν καὶ ἡ χεὶρ κυρίου ἐποίησεν καὶ οἱ πόδες τοῦ θεοῦ ἔστησαν , ἐμελογράφησαν τὸ ἀσώματον ἀγνοοῦντες τὴν ἄτοπον ἔννοιαν .
λέγει ὁ θεός , ἵνα μάθῃς , ὅτι οὐδεμίαν ἐμφέρειαν ἄνθρωπος ἔχει πρὸς τὸν θεόν , ὅσον πρὸς τὴν σωματικὴν ὄψιν 0 .
Οὐ γὰρ ποιήσωμεν ἄνθρωπον κατ εἰκόνα , ἀλλὰ δείκνυται , πῶς κατ  εἰκόνα λέγει ὁ θεός .
τὸν οὐρανὸν καὶ τὴν γῆν ἐγὼ πληρῶ , λέγει κύριος .
Οὐρανός μοι θρόνος , ἡ δὲ γῆ ὑποπόδιον τῶν ποδῶν μου 0 1 .
ἀκολουθήσωμεν τῇ λέξει ;
δουλεύσωμεν τῷ ῥήματι ;
ἀλλ ἡ ἀκολουθία με ἐλέγχει .
πῶς νοήσω τὸν οὐρανὸν θρόνον ;
ὁ θρόνος περιλαμβάνει τὸν καθήμενον , θεὸς δὲ οὐ περιγράφεται .
Οὐδὲν ἐστι περὶ τὸν θεόν , πάντα δὲ κυκλοῖ καὶ τειχίζει ὁ θεός .
Εἰ οὖν οὐρανὸν ἔχει θρόνον , πῶς μετρήσει τὸν οὐρανὸν σπιθαμῇ ;
πῶς δὲ καὶ κάθηται εἰς τὸν οὐρανόν ;
ὁ οὐρανὸς ἐμοὶ θρόνος , ἡ δὲ γῆ ὑποπόδιον τῶν ποδῶν μου 0 1 .
ποῦ κάθηται ;
ἐπὶ τὸν φαινόμενον 0 ;
ἀστέρες ὑποκάτω τοῦ στερεώματος , ὕδωρ ἐπάνω 0 .
Εἰ ἐπάνω κάθηται , οὐκ ἐπάνω τῶν οὐρανῶν , ἀλλ εἰς τὸν ἀνώτερον οὐρανόν 0 .
Εἰ κάθηται πάντως , καὶ οἱ πόδες κρέμανται ἕως τῆς γῆς .
τοιοῦτον σχῆμα περιτίθης τῷ ἀσχηματίστῳ ;
Οὐκ ἔστιν ἀσεβὲς καὶ τοῦτο οὕτω νοῆσαι ;
Εἶτα λοιπόν , εἰ οἱ πόδες αὐτοῦ πατοῦσι τὴν γῆν , πῶς σπείρομεν ;
πῶς θερίζομεν ;
πῶς διερχόμεθα μὴ συγκρούοντες αὐτοῦ τοῖς ποσίν ;
πῶς δὲ ἐμέτρησε τὸν οὐρανὸν σπιθαμῇ ;
πῶς δακτύλους εἶχε μεγάλους ἀναλόγους τῇ θεότητι ;
καὶ πῶς ἐν ἐκείνοις τοῖς δακτύλοις ἔγραψε πλάκας μικρὰς δακτύλοις τοιούτοις καὶ οὐ δὲ πολλοῖς ;
ἡμεῖς τρισὶ δακτύλοις γράφομεν τῶν ἄλλων συνεργούντων ·
θεὸς ἑνὶ δακτύλῳ τὰς πλάκας ἔγραψεν .
Εἶδές τινα ἑνὶ δακτύλῳ γράφοντα ;
νοήματά ἐστι ταῦτα μᾶλλον ἢ ῥήματα 0 .
βούλεται ἡμᾶς ὁ θεὸς μιμητὰς αὐτοῦ εἶναι κατ ἀρετήν .
τί ἐστι κατ  εἰκόνα ;
θεὸς ἅγιος 0 .
ἐὰν γενώμεθα ἅγιοι , κατ εἰκόνα ἐσμὲν θεοῦ .
γίνεσθε γὰρ ἅγιοι , ὅτι ἐγὼ ἅγιός εἰμι .
θεὸς δίκαιος 0 ·
ἐὰν δικαιοσύνην μετέλθωμεν , εἰκών ἐσμεν θεοῦ .
δίκαιος γὰρ κύριος καὶ δικαιοσύνην ἠγάπησεν .
ἐὰν ὦμεν φιλάνθρωποι , ἐλεήμονες , εἰκών ἐσμεν τοῦ θεοῦ .
γίνεσθε οἱ οἰκτίρμονες , ὡς πατὴρ ὑμῶν οἰκτείρει .
Εἶδες ποῦ ἡ εἰκών 0 ;
ἀποδύσασθε τὸν παλαιὸν ἄνθρωπον καὶ ἐνδύσασθε τὸν νέον , τὸν κατὰ θεὸν κτισθέντα εἰς ἐπίγνωσιν ἀληθείας , κατ εἰκόνα τοῦ κτίσαντος αὐτόν .
Εἶδες ὅτι ταῖς ἀρεταῖς ἐπιγράφεται τὸ κατ  εἰκόνα ἡμετέραν ;
ἐν τίνι ἡ εἰκών 0 ;
ἐν τῇ ἐξουσίᾳ πάλιν 0 ·
ἀρχέτωσαν τῶν ἰχθύων τῆς θαλάσσης καὶ τῶν πετεινῶν τοῦ οὐρανοῦ καὶ τῶν θηρίων καὶ τῶν ἑρπετῶν καὶ τῶν κτηνῶν καὶ πάσης τῆς γῆς .
ὢ τῆς τοῦ θεοῦ ἀκολουθίας 0 .
ὢ τῆς τῶν ῥημάτων ἀκριβείας 0 .
διὰ τί πρῶτον ἐμνημόνευσεν ἀρχέτωσαν τῶν ἰχθύων τῆς θαλάσσης ;
κατὰ τὴν τάξιν τῆς δημιουργίας ἡ τάξις τῆς δεσποτείας 0 .
ἐπειδὴ πρῶτοι ἐκ τῆς θαλάσσης ἐγένοντο ἰχθύες καὶ πετεινά , μετὰ ταῦτα δὲ ἀπὸ γῆς τὰ τετράποδα καὶ τὰ λοιπὰ κτήνη , εἰσάγει οὖν τὰ πρῶτα γενόμενα 0 ·
ἀρχέτωσαν τῶν ἰχθύων καὶ τῶν πετεινῶν καὶ τῶν θηρίων καὶ τῶν ἑρπετῶν καὶ τῶν κτηνῶν .
Εὐλογεῖτε , θάλασσαι καὶ ποταμοὶ , τὸν κύριον .
Εὐλογεῖτε , κήτη καὶ πάντα τὰ κινούμενα ἐν ὕδασι , τὸν κύριον .
Εὐλογεῖτε , πάντα τὰ πετεινὰ τοῦ οὐρανοῦ , τὸν κύριον .
Εὐλογεῖτε , τὰ θηρία καὶ τὰ κτήνη .
Εὐλογεῖτε , υἱοὶ τῶν ἀνθρώπων .
ἦν μὲν οὖν καὶ ἕτερα ἐπιθεωρῆσαι , ἀλλ εἰς τὸ προκείμενον ἐπανέλθωμεν .
καὶ ἔπλασεν ὁ θεὸς τὸν ἄνθρωπον .
Οὐκ εἶπεν ἁπλῶς ἐποίησεν , ἀλλ  ἔπλασεν .
πλάσις λέγεται ἐπὶ τῆς εὐπρεπείας , ὡς ὅταν τις θεασάμενος πρόσωπον εὔμορφον , ἐπειδὴ καλὸν πλάσμα , λέγῃ 0 ·
Οὐδὲν ἐποίησεν ὁ θεὸς ἐν τῷ σώματι ἀπρεπές , ἀλλὰ καὶ πρὸς τὴν εὐπρέπειαν καὶ πρὸς τὴν χρῆσιν .
Οἷον ὁ ὀφθαλμὸς δύο ἔχει καὶ χρῆσιν καὶ εὐπρέπειαν ·
καὶ γὰρ βλέπει καὶ φαιδρύνει τὸ πρόσωπον καὶ κοσμεῖ τὴν ὄψιν καὶ ὁρᾷ πάντα .
ἡ ἀκοὴ ἔχει τὴν χρῆσιν , ἔχει τὴν ὄψιν .
τὸ γὰρ περικείμενον κύμβαλον κοσμεῖ τὸ ζῷον .
ὁμοίως ἡ ῥὶς ἔχει τὴν ὄσφρησιν ἀναγκαίαν , ἀλλ ἔχει παρὰ τὰ ἄλλα ζῷα , ὥσπερ μεσότοιχον καὶ πληροῦν τὴν εὐπρέπειαν 0 .
τοῦτο τῷ ἀνθρώπῳ ὑπάρχει .
τὰ γὰρ ἄλλα ζῷα μυκτῆρας οὐκ ἔχουσιν , ἀλλὰ μίαν καθόλου τὴν θέσιν 0 .
τοῦτο δὲ διὰ τοῦτο ἔπλασεν ὁ θεός .
ὁ φυτεύσας τὸ οὖς , οὐχὶ ἀκούει ;
ἢ ὁ πλάσας τὸν ὀφθαλμὸν , οὐχὶ κατανοεῖ ;
Οὕτω καὶ τὴν γῆν ἐποίησε πρὸς εὐπρέπειαν , πρὸς χρῆσιν .
καὶ ἵνα μὴ δείξω σοι πολλὰ εὐπρεπῆ , ἓν εἰπὼν ὑπερβήσομαι .
ἔδωκεν ὁ θεὸς τῷ ἀνθρώπῳ , λέγω δὴ τῷ ἀνδρί , μετὰ τῶν ἄλλων καὶ μαστῶν ἁρμονίαν .
ἀνδρὶ μαστὸς διὰ τί 0 ;
διὰ τὴν εὐπρέπειαν 0 .
ἔστω γὰρ γυναικὶ διὰ τὸ ἀναγκαῖον τῆς φύσεως , διὰ τὴν χορηγίαν τοῦ γάλακτος .
διὰ τὴν εὐπρέπειαν , διὰ τὴν εὐκοσμίαν 0 .
ὥσπερ γὰρ ἐν τοῖς οἰκοδομήμασι τινὰ μὲν γίνεται διὰ τὸ ἀναγκαῖον , τινὰ δὲ διὰ τὴν εὐπρέπειαν , οὕτως ὁ θεὸς καὶ ἐκόσμησε τὸν ἄνθρωπον καὶ πρὸς τὴν χρῆσιν ἀπήρτισεν .
ἔπλασεν αὐτὸν χοῦν λαβὼν ἀπὸ τῆς γῆς .
μακάριαι αἱ Χριστιανῶν ἐλπίδες , ἐὰν ἐπιγνῶμεν , ἃ ἀκούομεν 0 .
διὰ τί οὐκ εἶπε ·
ἔλαβε βῶλον ἀπὸ τῆς γῆς ;
τοσοῦτον σῶμα ἔπλασε ·
καὶ οὐ χρείαν ἔσχεν οὐ δὲ βώλου , ἀλλὰ χοῦν λαμβάνει .
ὁ θεὸς προεῖδε τὰ μέλλοντα ὡς ὄντα .
ἐπειδὴ προῄδει , ὅτι μέλλει τελευτᾶν τὸ ζῷον καὶ εἰς χοῦν μεταβάλλεσθαι , προλαβὼν ἐν τῇ δημιουργίᾳ ἔδειξε τὴν ἐλπίδα τῆς ἀναστάσεως .
λαμβάνει χοῦν ἀπὸ τῆς γῆς , ἵν ὅταν ἴδῃς ἐν τάφῳ χοῦν , γνῷς ὅτι ὁ ἐκεῖνο πλάσας καὶ τοῦτο ἀνίστησιν .
ἔπλασε τὸν ἄνθρωπον , χοῦν λαβὼν ἀπὸ τῆς γῆς , καὶ ἐνεφύσησεν εἰς τὸ πρόσωπον αὐτοῦ πνοὴν ζωῆς .
βλέπε διαφορὰν ἀνθρώπων καὶ ἀλόγων .
τὰ ἄλλα πάντα ποιῶν ὁ θεός , ὁμοῦ πάντα ἐπήγαγε μετὰ τοῦ σώματος καὶ τὴν ψυχήν .
ἐποίησε τὰ νηκτὰ , ὁμοῦ σῶμα καὶ ψυχήν .
ἐξαγαγέτω ἡ γῆ ζῷα .
προῆλθεν ὁμοῦ μετὰ τῶν σωμάτων καὶ ἡ ψυχή .
τὸν ἄνθρωπον ποιεῖ τῷ σώματι πρῶτον , εἶτα τῇ ψυχῇ 0 .
διὰ ποίαν ἐλπίδα 0 ;
Οἵα ἡ πλάσις , τοιαύτη καὶ ἡ λύσις 0 1 .
τὰ ζῷα διὰ τοῦτο ἀνάστασιν οὐκ ἔχει , ἐπειδὴ ὡς ἐγένετο , οὕτω καὶ ἀποθνήσκει .
ὁμοῦ τὸ σῶμα καὶ ἡ ψυχὴ ἀφανίζεται .
τὸ σῶμα τοῦ ἀνθρώπου ἔλαβεν ἀπὸ τῆς γῆς , τὴν δὲ ψυχὴν αὐτὸς δίδωσι κτίσας , δημιουργήσας , οὐκ ἐκ τῆς ἰδίας οὐσίας ἐκβαλών , ἵν ὅταν ἀποθάνῃ τὸ σῶμα ἢ ὁ ἄνθρωπος , μὴ ἀπογνῶμεν τῆς ψυχῆς .
τί γὰρ , ὅτι ἐτάφη ἐν τάφῳ τὸ σῶμα 0 ;
μὴ προσδοκήσῃς ἐκεῖ εἶναι τὴν ψυχήν .
Οὐ γὰρ ἀπὸ γῆς ἐλήφθη , οὐ δὲ εἰς γῆν ἀπέρχεται .
ἔστησεν οὖν τὴν ἐλπίδα .
τοῖς νεκροῖς ὀστέοις ἐγένετο σῶμα .
ἐκ τεσσάρων ἀνέμων ἐλθέτω τὸ πνεῦμα καὶ εἰσελθέτω εἰς τοὺς νεκροὺς τούτους καὶ ζησάτωσαν .
ἀντανελεῖς τὸ πνεῦμα αὐτῶν καὶ ἐκλείψουσι καὶ εἰς τὸν χοῦν αὐτῶν ἐπιστρέψουσιν .
ἐξαποστελεῖς τὸ πνεῦμά σου καὶ κτισθήσονται καὶ ἀνακαινιεῖς τὸ πρόσωπον τῆς γῆς .
Εἶδες δημιουργὸν τὸ πνεῦμα ;
Εἶδες συνεργὸν θεοῦ ;
ἐνεφύσησεν .
διὰ τοῦ ἐνεφύσησεν τὸ ἁπλοῦν τῆς ψυχῆς ἔδειξε .
διὸ οὔ τε πολυαρμόνιος 0 .
ἐπειδὴ ἐπαλαιώθη ἡ δημιουργία , ἀνακαινίζει αὐτὴν ὁ Χριστὸς ἐπὶ οἰκονομίᾳ .
ἐπλάσθη Ἀδὰμ ἀπὸ γῆς , ἔπλασεν ὁ Χριστὸς τοῦ τυφλοῦ τοὺς ὀφθαλμοὺς ἀπὸ πηλοῦ , ἵνα σὺ μάθῃς τὸν λαβόντα χοῦν ἀπὸ τῆς γῆς καὶ πλάσαντα .
ἐνεφύσησεν ὁ θεὸς εἰς τὸ πρόσωπον τοῦ Ἀδὰμ πνοὴν ζωῆς ·
ἐνεφύσησεν Λάβετε πνεῦμα ἅγιον .
ὃ ἀπώλεσεν ἐμφύσημα Ἀδάμ , ἐνταῦθα ὁ Χριστὸς ἀπέδωκε καὶ ἐγένετο πάλιν ὁ ἄνθρωπος εἰς ψυχὴν ζῶσαν .
πρόσεχε ἐνταῦθα τῇ ἀκολουθίᾳ .
Εἰ γὰρ καὶ κάμνει τῆς φωνῆς τὸ ὄργανον , ἀλλὰ τῇ συνήθει ἐλπίδι προτρέχων καὶ τὰς τῶν ἀδελφῶν ἱκεσίας ὑποτέμνων πιστεύω δοθῆναί μοι λόγον , οὐ διὰ τὴν ἀξίαν ἐμήν , ἀλλὰ διὰ τὴν τῶν ἀκουόντων προθυμίαν .
Εἰ καὶ ἀνάξιοι τῶν ἁγίων ἐσμέν , ἀλλ ἔπαθον κ ἀκεῖνοι ταῦτα καὶ ὑπὸ τῆς τοῦ σώματος ἀσθενείας ἐνεποδίζοντο .
ἐκοπίασα κράζων , ἐβραγχίασεν ὁ λάρυγξ μου .
βέλτιον δὲ βραγχιῶντα λέγειν τὰ ὀρθὰ ἢ ὀρθὴν ἔχοντα τὴν φωνὴν διεστραμμένην ἔχειν τὴν ψυχήν 0 .
ἐφύτευσεν ὁ θεὸς παράδεισον ἐν Ἐδὲμ κατ ἀνατολάς .
τί ἐστιν Ἐδέμ ;
ἐδὲμ ἑρμηνεύεται τρυφή , ὡς ἂν εἴποι τις ·
ἐφύτευσε παράδεισον ἐν τρυφῇ , ἀντὶ τοῦ ἐν τόπῳ τρυφερῷ , ἐν τόπῳ καλῷ .
διὰ τοῦτο ἐπὶ τέλει λέγει ·
καὶ ἐξέβαλε τὸν Ἀδὰμ καὶ κατῴκισεν αὐτὸν ἀπέναντι τοῦ παραδείσου τῆς τρυφῆς .
διὰ τί μὴ εἰς ἄλλο κλίμα , ἀλλὰ κατ ἀνατολὰς ὁ παράδεισος 0 1 ;
ὅθεν ἡ ἀρχὴ τοῦ δρόμου τῶν φωστήρων , ἐκεῖθεν καὶ ἡ ἀρχὴ τῆς διαγωγῆς τῶν ἀνθρώπων 0 1 .
προμηνύει ὁ θεὸς τὸ μέλλον .
κατ ἀνατολὰς ἐν τῷ παραδείσῳ τίθησι τὸν ἄνθρωπον , ἵνα δείξῃ , ὅτι ὥσπερ οὗτοι οἱ φωστῆρες ἀνατέλλοντες τρέχουσιν εἰς δύσιν καὶ δύνουσιν , οὕτω καὶ τοῦτον δεῖ ἀπὸ ζωῆς εἰς θάνατον δραμεῖν καὶ δῦσαι κατὰ τὸν τύπον τῶν φωστήρων καὶ ἄλλην ἀνατολὴν πάλιν λαβεῖν ἐξ ἀναστάσεως νεκρῶν .
ἔδραμεν ὁ Ἀδὰμ εἰς δύσιν , ἔδυσεν εἰς τάφον .
ἠκολούθησεν αὐτῷ τὰ πράγματα τῆς γῆς καὶ συνετάφη τῷ δύσαντι .
ἦλθεν ὁ Χριστὸς καὶ ἐποίησεν ἀνατεῖλαι τὸν δύσαντα .
διὰ τοῦτο Ἰδοὺ ἀνήρ , ἀνατολὴ ὄνομα αὐτῷ , καὶ ὑποκάτωθεν αὐτοῦ ἀνατέλλει , τουτ έστιν , ἐκ τῶν τάφων 0 .
ἐν τῷ Ἀδὰμ ἔδυσεν ὁ ἄνθρωπος , ἐν Χριστῷ ἀνέτειλεν .
ὥσπερ γὰρ ἐν τῷ Ἀδὰμ πάντες ἀποθνήσκουσιν , οὕτω καὶ ἐν τῷ Χριστῷ πάντες ζωοποιηθήσονται .
καὶ ἔλαβεν ὁ θεὸς τὸν ἄνθρωπον , ὃν ἐποίησε , καὶ ἔθετο αὐτὸν ἐν τῷ παραδείσῳ .
Εἰσήνεγκεν αὐτὸν εἰς ἕτοιμον οἶκον .
ὥσπερ ὁ καλῶν τινα εἰς ἑστίασιν , πρῶτον παρασκευάζει τὸν οἶκον καὶ τότε εἰσάγει τὸν κεκλημένον 0 .
παρεσκεύασεν αὐτῷ ἐνδιαίτημα ἀξιοπρεπὲς τὸν παράδεισον καὶ οὕτως εἰσήγαγε τὸν κεκλημένον .
ποῦ ἐπλάσθη ;
ἐν τῇ γῇ , ἔξω τοῦ παραδείσου 0 .
ὥσπερ γὰρ φωστῆρες ἀλλαχοῦ ἐγένοντο καὶ ἐτέθησαν ἐν τῷ οὐρανῷ , οὕτως ὁ Ἀδὰμ ἐπλάσθη ἔξω εἰς ἄλλην γῆν καὶ τότε εἰσηνέχθη εἰς τὸν παράδεισον .
καὶ ἐξαπέστειλεν ὁ θεὸς τὸν Ἀδὰμ ἐκ τοῦ παραδείσου τῆς τρυφῆς ἐργάζεσθαι τὴν γῆν , ἐξ ἧς ἐλήφθη .
ἔθετο αὐτὸν ἐν τῷ παραδείσῳ τῆς τρυφῆς , ἐργάζεσθαι καὶ φυλάττειν τὸν παράδεισον .
ἐργάζεσθαι .
τί γὰρ ἔλειπεν ἐν τῷ παραδείσῳ ;
Εἰ δὲ καὶ χρεία ἦν ἐργάτου , πόθεν ἄροτρον 0 ;
πόθεν τὰ ἄλλα τῆς γεωργίας ὄργανα 0 ;
ἐργάζεσθαι καὶ φυλάττειν τὴν ἐντολὴν τοῦ θεοῦ καὶ πιστεύειν τῇ ἐντολῇ τοῦ θεοῦ ἔργον ἦν .
τοῦτό ἐστιν ἔργον τοῦ θεοῦ , ἵνα πιστεύσητε εἰς ὃν ἀπέστειλεν ἐκεῖνος .
ὥσπερ οὖν τὸ πιστεῦσαι τῷ Χριστῷ ἔργον ἐστίν , οὕτω τὸ πιστεῦσαι τῇ ἐντολῇ , ὅτι ἐὰν ἅψηται , ἀποθνήσκει 0 ·
ἐὰν δὲ μὴ ἅψηται , ζῇ .
ἔργον ἦν τῶν πνευματικῶν λόγων ἡ τήρησις .
παύλου ἔργον ποῖον 0 ;
μὴ γεωργὸς ἦν ὁ Παῦλος ;
μὴ ἑτέραν ἔσχεν ἐργασίαν ;
Οὐ τὸ πᾶν αὐτῷ ἔργον λόγος ἦν ;
οὐ κήρυγμα ἦν ;
τὸ ἔργον μου ὑμεῖς ἐστε ἐν κυρίῳ .
ἐργάζεσθαί φησιν αὐτὸν καὶ φυλάττειν .
ἀπὸ τίνος 0 ;
λῃστὴς οὐκ ἦν , ὁ παροδίτης οὐκ ἦν , ὁ ἐπιβουλεύων οὐκ ἦν .
ἀπὸ τίνος φυλάττειν 0 ;
ἵνα φυλάξῃ αὐτὸν ἑαυτῷ , ἵνα μὴ παραβὰς ἀπολέσῃ αὐτόν , ἀλλ ἵνα τὴν ἐντολὴν φυλάττων φυλάξῃ ἑαυτῷ τὸν παράδεισον .
συγκάμνει τῇ φωνῇ καὶ ἡ διάνοια ·
ἀλλὰ τῶν νοημάτων γενώμεθα .
ἔθηκεν αὐτὸν ἐν τῷ παραδείσῳ .
λοιπὸν σκιογραφεῖ ἡ γραφὴ τὰ μέλλοντα διὰ τῶν προλαβόντων .
ποταμὸς δὲ ἐκπορεύεται ἐξ Ἐδὲμ ποτίζειν τὸν παράδεισον .
ἀπὸ τούτου μάθε , ὅτι οὐ κηποῦριν ἦν ὁ παράδεισος μικρὸν ἔχων μέτρον .
ποταμὸς τοσοῦτος ἀρδεύει , ὥστε ἀπὸ τοῦ περιττεύματος αὐτοῦ τέσσαρας εἶναι ποταμούς .
ἐκεῖθεν μετὰ τὸ ποτίσαι μερίζεται εἰς τέσσαρας ἀρχάς ·
εἰς τὸν Τίγριν , εἰς τὸν Νεῖλον , εἰς τὸν Εὐφράτην , εἰς τὸν ἐν τῇ γραφῇ λεγόμενον Φεισών , ὃν νῦν λέγουσι Δανοῦβιν 0 1 .
βλέπε μέγεθος ποταμοῦ μεριζομένου εἰς τέσσαρας .
καὶ ὁ τοιοῦτος μόνος ἀρδεύει τὸν παράδεισον .
διὰ τί τοιοῦτος 0 ;
μόνος ἦν Ἀδὰμ ·
τίς χρεία ἦν τοσούτου ;
ἀλλ οὐχ ἑνὶ μόνῳ ἐγένετο , ἀλλὰ τοῖς πέρασι τῆς οἰκουμένης .
ἡτοιμάζετο πατριάρχαις , προφήταις , ἀποστόλοις , εὐαγγελισταῖς , μάρτυσιν , ὁμολογηταῖς , ἁγίοις , πιστοῖς , ὀρθοδόξοις , εὐσεβῶς πολιτευομένοις , πᾶσι τοῖς δικαίοις .
Εἰ γὰρ τῷ λῃστῇ ἐν μιᾷ ὥρᾳ ὁμολογήσαντι τὸν παράδεισον Σήμερον μετ ἐμοῦ ἔσῃ ἐν τῷ παραδείσῳ , ὁ κοπιάσας ἐκ νέας ἡλικίας 0 .
ἀβραάμ , Ἰσαάκ , Ἰακὼβ , οἱ ἐκ τούτου πατριάρχαι 0 .
καὶ πρὸ τούτων πάντων κληρονομεῖ ὁ λῃστὴς τὸν παράδεισον .
ποιεῖ οὖν ὁ θεὸς τὰ ἔργα οὐ πρὸς τὸ φαινόμενον , ἀλλὰ πρὸς τὸ προσδοκώμενον .
διὰ τί τοσοῦτον πλάτος γῆς ἐποίησεν ;
διὰ τὸν Ἀδὰμ ἢ διὰ τοὺς νῦν κατοικοῦντας 0 1 ;
ἐκεῖθεν ἀφορίζεται εἰς τέσσαρας ἀρχάς .
Οὐκ εἶπεν εἰς τέσσαρα ἁπλώματα , ἀλλὰ ἀρχάς , τουτέστι , πηγάς .
ὄνομα τῷ ἑνὶ Φεισών , ὃν ἀρτίως εἰρήκαμεν 0 ·
εἶτα ὁ Γηών 0 ·
οὗτός ἐστιν ὁ Νεῖλος , Γηὼν τὸ ἀρχαῖον αὐτοῦ ὄνομα .
τί σοι καὶ τῇ ὁδῷ Αἰγύπτου τοῦ πιεῖν ὕδωρ Γηών 0 ;
νόμισον τοῦτον εἶναι τὸν παράδεισον .
ἃ γὰρ ὄψει μᾶλλον ἢ λόγῳ παραδίδοται 0 .
προέρχεται ποταμὸς πολὺς πλούσιον νᾶμα ἔχων καὶ ἀρδεύει τὸν παράδεισον .
ἐκεῖθεν φέρεται εἰς ὑπόνομόν τι χάος καὶ δύνει ὑπὸ γῆν ἄπειρον , ὡς οἶδεν ὁ τὴν ὁδὸν στρώσας δεσπότης ·
καὶ λανθάνει ἐπὶ πολὺ τὸ ῥεῦμα καὶ εἰς διαφόρους τόπους ἀναδίδοται , καὶ εὑρίσκεται ὁ μὲν εἰς τὴν Αἰθιοπίαν , ὁ δὲ εἰς δύσιν , ὁ δὲ εἰς ἀνατολήν , τοῦ θεοῦ οὕτω δι ὑπόνομον ἕλκοντος τὸ ῥεῦμα καὶ ποιοῦντος ξένας πηγὰς τῷ πρώτῳ ποταμῷ 0 1 2 .
διὰ τί δὲ τοῦτο 0 ;
ἵνα μὴ τοῖς ἴχνεσι τῶν ποταμῶν ἀκολουθοῦντες εὕρωσι τὸν παράδεισον , ἵνα μὴ ᾖ τοῖς ἀνθρώποις καταληπτός 0 .
Εἰ γὰρ ἦν ὁδεῦσαι , οὐδεὶς ἂν εὗρε πρὸ τῶν πλουσίων τὸν παράδεισον .
ἀλλ ὁ θεὸς ἀπέκλεισε καὶ πένησι καὶ πλουσίοις , ἵνα ἀρετῇ μόνον εὕρωσι τὴν ὁδόν .
πόσα ἔκαμον πατριάρχαι , προφῆται , ἅγιοι ζητοῦντες τὸν παράδεισον καὶ οὐχ εὗρον ;
ὁ λῃστὴς τὴν ὁδὸν οὐχ ὁδεύσας , ἀλλὰ πιστεύσας , ἀληθῶς εὗρε τὴν ὁδόν , τὸν λέγοντα ·
ἐγώ εἰμι ἡ ὁδός .
Εὗρε τὸν παράδεισον , ὃν ἀπέκλεισεν ἡ παρακοὴ τῷ πρώτῳ ἀνθρώπῳ .
ζητῶ δὲ τὴν αἰτίαν , διὰ τί ὁ ἱστοριογράφος μνημονεύσας τοῦ πρώτου ποταμοῦ εἶπεν , ὅτι ἐκεῖ γίνεται τὸ χρυσίον τὸ καλὸν καὶ ὁ ἄνθραξ καὶ ὁ λίθος ὁ πράσινος .
Εἰ ὅλως ἐχωρογράφει τὴν οἰκουμένην , ἐχρῆν εἰπεῖν τὰ ἐν ἑκάστῃ χώρᾳ γινόμενα καλά ·
τοὺς σμαράγδους , τοὺς ὑακίνθους , ποῦ τοπάζιον , ποῦ αἱ διαφοραὶ τῶν ὑλῶν ὕλαι , ἀλλ ἐπιλέγεται χρυσὸν καὶ δύο λίθους , τὰς ἀπαρχὰς τῆς ἱερωσύνης , ἐπειδὴ ὁ ἱερεὺς ἐφόρει πέταλον χρυσοῦν , ᾧ ἐπεγέγραπτο τὸ τοῦ θεοῦ ὄνομα 0 .
δώδεκα λίθοι ἦσαν ἐπὶ τοῦ στήθους τοῦ ἱερέως ·
σάρδιον , τοπάζιον , σμάραγδος , ἄνθραξ , σάπφειρος , ἰάσπις , λιγύριος , ἀχάτης , ἀμέθυστος , χρυσόλιθος , βήρυλλος , ὀνύχιον .
ἐκ τῶν δώδεκα λίθων τούτων ὁ πράσινος ἀφώρισται τῇ ἱερατικῇ φυλῇ , ὁ ἄνθραξ τῇ βασιλικῇ 0 .
ἐπειδὴ πυρὸς ἴδιον τὸ καίειν καὶ φωτίζειν καὶ βασιλέως ἴδιον εὐεργετεῖν καὶ κολάζειν 0 .
τίθησι τὸν Ῥουβὴμ τὴν πρώτην φυλὴν ἐν τῷ σαρδίῳ , τὸν Συμεὼν ἐν τῷ τοπαζίῳ , τὸν Λευὶ ἐν τῷ πρασίνῳ λίθῳ 0 ·
τὸν Ἰούδαν , ἐξ οὗ ὁ Χριστός , ἐν τῷ ἄνθρακι τῷ πυρρῷ 0 .
ἐπὶ τῶν χειρῶν μου ἐζωγράφηκά σου τὰ τείχη καὶ ἐνώπιόν μου εἶ διὰ παντός .
ἰδοὺ ἑτοιμάζω ἄνθρακα τὸν λίθον σου , Ἰδοὺ γάρ φησι τίθημι ἐν Σιὼν λίθον ἀκρογωνιαῖον , ἐκλεκτόν , ἔντιμον , καὶ ὁ πιστεύων ἐν αὐτῷ οὐ μὴ καταισχυνθῇ .
ὁ τοίνυν ἄνθραξ ἀφώρισται τῇ βασιλικῇ φυλῇ , ὁ πράσινος τῇ ἱερατικῇ 0 .
τὸ γὰρ πράττειν καλῶς τῆς ἱερωσύνης 0 .
ἀπὸ τοῦ ποταμοῦ ἐκείνου ἀφορίζονται τέσσαρες πηγαὶ ποταμῶν .
διὰ τί οὖν τὸ ὕδωρ αὐτῶν οὐκ ἴσον 0 ;
ζητοῦσι γὰρ οἱ φιλομαθεῖς , εἰ ἀπὸ ἑνὸς ποταμοῦ ἢ μιᾶς πηγῆς , διὰ τί μὴ μία ποιότης πάντων 0 1 ;
τί οὖν ἐστι ;
μεταλαμβάνουσι τῆς γῆς καὶ τῆς ποιότητος τῶν τόπων , δι ὧν παρέρχονται .
ὥσπερ καὶ αὐτὸ τὸ ὕδωρ μίαν μὲν ἔχει φύσιν καὶ ποιότητα , ἀλλ  ἐὰν συμβραχῇ ἀψινθίῳ , ἄλλην ποιότητα ποιεῖ ·
ἐὰν ἀνήθῳ , ἄλλην 0 ·
ἐὰν πηγάνῳ , ἄλλην 0 .
καὶ ἡ μὲν φύσις μία , αἱ δὲ ὕλαι μεταποιοῦσιν 0 .